Diari Oficial de la Generalitat Valenciana


Sumari del DOGV 4777, del 17-06-2004 (2004/5909)

Informació pública de les bases i convocatòria de proves selectives per a cobrir una plaça de tècnic en informàtica, vacant en la plantilla de personal funcionari d'este Ajuntament.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5909


Data del document
:   05-05-2004

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local
    * professió de la informàtica

Informació pública de les bases i convocatòria de proves selectives per a cobrir una plaça de tècnic en informàtica, vacant en la plantilla de personal funcionari d'este Ajuntament. [2004/M5909]
  
Pedro Hernández Mateo, alcalde president de l'Ajuntament de Torrevieja, fa saber:
  
Que mitjançant Decret d'esta Alcaldia, de data 1 d'abril de 2004, es van aprovar les bases i convocatòria de proves selectives per a proveir una plaça de tècnic d'informàtica, vacant en la plantilla de personal funcionari d'este Ajuntament, i incloses en l'oferta pública d'ocupació de l'any 2002; a continuació es transcriuen les bases íntegres:
  
Bases i convocatòria de proves selectives per a cobrir una plaça de tècnic en informàtica, vacant en la plantilla de personal funcionari d'este Ajuntament i inclosa en l'oferta publica d'ocupació de 2002.
  
Primera. Objecte de la convocatòria
  
1.1. L'objecte de la present convocatòria és la provisió d'una plaça de tècnic en informàtica, vacant en la plantilla de personal funcionari d'este Ajuntament i inclosa en l'oferta pública d'ocupació de 2002.
  
1.2. Està classificada en l'escala d'administració especial, subescala tècnica (grup C, d'acord amb la titulació exigida per al seu ingrés) i dotada amb les retribucions bàsiques i complementàries que corresponguen de conformitat amb la legislació vigent i acords municipals.
  
1.3. La provisió de la plaça s'efectuarà mitjançant el sistema d'oposició lliure.
  
Segona. Condicions dels aspirants
  
2.1. Per a prendre part en esta convocatòria, els aspirants hauran de complir les següents condicions:
  
a) Ser espanyol; o nacional d'un de la resta d'estats membres de la Unió Europea; o d'aquells estats als quals els siga d'aplicació la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de la dita edat que visquen al seu càrrec.
  
b) Tindre complits 18 anys d'edat, i no excedir d'aquella en què falten menys de 10 anys per a la jubilació forçosa per edat.
  
c) Estar en possessió del títol de Batxiller, Formació Professional de segon grau o equivalent.
  
d) No patir cap malaltia ni defecte físic que impedisquen l'exercici de les corresponents funcions.
  
e) No haver sigut separat mitjançant expedient disciplinari del servici a l'estat o a l'administració autònoma o local, ni trobar-se inhabilitat per a l'exercici de les funcions públiques, ni sotmés a cap causa d'incapacitat específica establida en la legislació vigent.
  
2.2. Totes les condicions enumerades hauran de complir-se pels aspirants el dia en què finalitze el termini de presentació d'instàncies, excepció feta de la detallada en l'apartat e) que haurà de referir-se a la data de terminació de les proves selectives.
  
Tercera. Instàncies
  
3.1. Les instàncies per a sol·licitar prendre part en les proves selectives convocades es dirigiran a l'alcalde president de l'Ajuntament, acompanyades del justificant d'haver ingressat en la depositaria municipal la quantitat de 9,00 euros en concepte de drets d'examen.
  
3.2. Es presentaran dins del termini de 20 dies naturals, comptats a partir del següent a la publicació de l'anunci d'esta convocatòria en el Boletín Oficial del Estado, en el Registre General d'este Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants manifestaran en les seues instàncies que complixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa que disposa el Reial Decret 707/1979.
  
Quarta. Admissió d'aspirants
  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada al tauler d'edictes de la corporació, concedint-se un termini de 15 dies per a reclamacions, a tenor de l'article 71 de la Llei 30/1992. Les dites reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2. L'anterior s'entén sense perjuí del que disposa l'article 71 del mencionat text legal, quant a esmena de defectes.
  
Quinta. Tribunal qualificador
  
5.1. El tribunal qualificador estarà constituït de la següent forma:
  
President: l'alcalde president d'este Ajuntament, o membre de la corporació en qui delegue.
  
Vocals: un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la corporació. El cap del respectiu servici, o tècnic designat per la corporació.
  
 Un representant designat per la Junta de Personal d'este Ajuntament.
  
Secretari: el de la corporació o funcionari en qui delegue, amb veu i vot.
  
5.2. La designació dels membres del tribunal, titulars i suplents, es farà pública en el BOP i al tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal hauran d'abstindre's de formar-ne part, quan concórreguen les circumstàncies que disposa l'article 28 de la Llei de Règim Jurídic de les Administracions Públiques i del Procediment Administratiu Comú o en l'article 13.2. del Reial Decret 364/1995, de 10 de març.
  
5.5. Els aspirants podran recusar els membres del tribunal en els termes establits en l'article 29 del mateix text legal.
  
5.6. El tribunal no podrà aprovar ni declarar que ha superat les proves selectives un nombre d'opositors superior al de la plaça convocada.
  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes que disposa el Reial Decret 364/1995, de 10 de març.
  
5.8. El tribunal es classifica en la categoria tercera als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'Orde de 17 de juliol de 1989 de la Conselleria d'Administració Pública de la Generalitat Valenciana.
  
5.11. La totalitat dels membres del tribunal hauran de posseir un nivell de titulació igual o superior a l'exigit per a l'ingrés en el cos o escala que es tracte, segons disposa el Reial Decret 364/1995, de 10 de març.
  
Sexta. Desenvolupament i publicitat de les bases
  
6.1. Les bases, una vegada aprovades per decret d'Alcaldia, es publicaran íntegres en el BOP i en el DOGV. L'anunci extractat de la convocatòria es publicarà en el BOE.
  
6.2. Tots els anuncis de tràmits posteriors es publicaran en el BOP, tal com es concreta en els distints epígrafs d'estes bases i excepte el que disposa l'apartat 6.5. següent.
  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el BOE.
  
6.4. Sense perjuí de l'anterior, el començament del primer exercici s'anunciarà en el BOP, amb 15 dies d'antelació, com a mínim, i expressant l'anunci el dia, hora i lloc en què haurà de celebrar-se.
  
6.5. El començament de la resta d'exercicis s'anunciarà només al tauler d'edictes de l'Ajuntament i local on s'haja celebrat la prova precedent, havent de transcórrer entre la celebració d'un exercici i l'altre, un termini mínim de 48 hores i fer-se públic l'anunci de començament amb una antelació mínima de 24 hores.
  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
Setena. Sistema de selecció
  
La selecció dels aspirants es durà a terme mitjançant oposició lliure, amb tres exercicis de caràcter obligatori i eliminatori.
  
7.1. Primer exercici.
  
De caràcter obligatori i eliminatori, consistent a desenvolupar per escrit, durant un període màxim d'una hora, un tema elegit a l'atzar, d'entre els compresos en l'annex I d'esta convocatòria.
  
7.2. Segon exercici.
  
De caràcter obligatori i eliminatori, relacionat amb la matèria de l'annex II d'esta convocatòria.
  
Consistirà en la realització de tres supòsits pràctics, amb una duració d'una hora cadascun.
  
7.3. Tercer exercici.
  
Consistent en la resolució d'un supòsit pràctic, relacionat amb l'annex II d'esta convocatòria. Este exercici es realitzarà durant un període màxim de tres hores.
  
Octava. Qualificació
  
8.1. Els membres de tribunal qualificaran els exercicis obligatoris de l'oposició, amb una puntuació de 0 a 10 punts, sent eliminats els aspirants que no aconseguisquen un mínim de 5 punts en cadascun d'ells.
  
Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell.
  
No es podran proposar més opositors aprovats que el nombre total de vacants a la fi del tercer exercici.
  
Novena. Relació d'aprovats, presentació de documents i nomenament
  
9.1. Acabada la qualificació dels aspirants, el tribunal publicarà la llista amb l'únic aprovat i l'elevarà a l'autoritat competent per a fer el nomenament, com a funcionari en propietat.
  
9.2. L'opositor aprovat presentarà en la secretaria general de la corporació, en del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en l'oposició s'exigixen en la base segona, a saber:
  
a) Certificat de naixement, que podrà suplir amb la fotocòpia del document nacional d'identitat (este últim haurà de presentar-se acompanyat de l'original per a compulsar-la).
  
b) Còpia autenticada o fotocòpia (que haurà de presentar-se acompanyada d'original per a compulsar-la) del títol que posseïsca, d'entre els exigits en l'apartat 2.1.c), o justificant d'haver abonat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els estudis.
  
c) Certificat mèdic expedit pel Servici Territorial de Sanitat d'Alacant, acreditatiu de no patir cap malaltia ni defecte físic que impossibilite el normal exercici de la funció.
  
d) Declaració de no haver sigut separat, per expedient disciplinari, del servici a l'estat o a l'administració autònoma o local, ni trobar-se inhabilitat per a l'exercici de funcions públiques, i declaració de conducta, segons la Llei 68/1980, d'1 de desembre, tot això amb referència a la data de terminació dels exàmens.
  
e) Declaració jurada de no trobar-se sotmés a cap causa d'incapacitat específica establida en la legislació vigent i que faria nul el seu nomenament conforme al que establix el Reial Decret Legislatiu 781/1986, de 18 d'abril.
  
Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, havent de presentar certificat del ministeri, comunitat autònoma, corporació local i organisme públic del qual depenga, acreditant la seua condició i totes les circumstàncies que consten en el seu expedient personal.
  
Qui en el termini indicat i excepte causa de força major, no presentara la documentació, o de l'examen d'esta es deduïra que manca d'algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjuí de les responsabilitats en què poguera haver incorregut per falsedat en la instància.
  
Una vegada complit pels aspirants proposats el que s'establix anteriorment, l'òrgan municipal competent procedirà a efectuar el nomenament corresponent.
  
Deu. Incidències
  
10.1. El tribunal queda facultat per a resoldre els dubtes que es presenten i prendre els acords necessaris per al bon orde de l'oposició en tot el no establit en estes bases.
  
10.2. La convocatòria, les seues bases i tots els actes administratius que es deriven d'esta i de l'actuació del tribunal, podran ser impugnats pels interessats, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu.
  
Onze. Legislació aplicable
  
11.1. En tot el no establit en les presents bases s'estarà al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i la resta de disposicions complementàries vigents.
  
ANNEX I
  
Tema 1. La Constitució Espanyola de 1978. Principis generals.
  
Tema 2. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals.
  
Tema 3. L'administrat. Col·laboració i participació dels ciutadans en les funcions administratives. El principi d'audiència a l'interessat.
  
Tema 4. L'acte administratiu. Concepte. Elements.
  
Tema 5. Principis generals del procediment administratiu. Normes reguladores. Dimensió temporal del procediment administratiu; dies i hores hàbils; còmput de terminis. Recepció i registre de documents.
  
Tema 6. Els recursos administratius. Classes. Recurs administratiu previ. Recurs contenciós administratiu. Reclamació economicoadministrativa.
  
Tema 7. El municipi. El terme municipal. La població. L'empadronament.
  
Tema 8. La funció pública local i la seua organització. Drets i deures dels funcionaris públics locals. Drets econòmics dels funcionaris.
  
Tema 9. Procediment administratiu local. El registre d'entrada i eixida. Requisits en la presentació de documents. Comunicacions i notificacions.
  
Tema 10. Funcionament dels òrgans col·legiats locals. Convocatòria i orde del dia. Requisits de constitució. Votacions. Actes i certificats d'acords.
  
ANNEX II
  
Tema 1. Introducció a l'arquitectura de computadors. Evolució històrica. Elements essencials d'un ordinador. Principis bàsics de funcionament. Definició d'arquitectura: organització i implementació. Classificació d'arquitectures.
  
Tema 2. Unitats funcionals del computador. CPU: conceptes fonamentals. CPU d'un bus i multibus. Unitat de control, definició i funcions. UC cablejada i microprogramada. Unitat aritmeticològica: conceptes fonamentals; operacions aritmeticològiques bàsiques; sumadors ràpids.
  
Tema 3. Memòria principal: definició i característiques generals: organització interna. Memòries cau. Gestió de memòria. Objectius i definició de memòria virtual. Gestió de memòria sense intercanvi ni paginació. Gestió de memòria amb intercanvi. Memòria virtual: definició, paginació i segmentació. Algoritmes de substitució de pàgines. Model de working-set.
  
Tema 4. Sistemes operatius: conceptes generals. Definició i conceptes. Estructura d'un SO. Processos: definició, estats d'un procés, comunicació entre processos, planificació.
  
Tema 5. Gestió d'entrada-eixida (E/S). Gestió de les unitats. Canals: tipus. Mòduls de gestió d'E/S. Supervisor e E/S. Scheduler. Gestió de dispositius: dedicats, compartits i virtual Spooling.
  
Tema 6. Estructures d'informació. Definició i operacions primitives de les següents estructures: tires, matrius, conjunts i registres; piles, cues i llistes; arbres i grafs.
  
Tema 7. Fitxers. Conceptes i definicions. Classificació de fitxers segons l'ús. Organització de fitxers: seqüencial directa o aleatòria i seqüencial indexada.
  
Tema 8. Tècniques de programació estructurada. Estructures bàsiques. Pseudocodi. Distints mètodes.
  
Tema 9. Llenguatges d'alt nivell: llenguatges de tercera generació interpretats i compilats més comuns. Llenguatges de quarta generació: característiques, avantatges i inconvenients.
  
 Tema 10. Eines CASE. Fonaments. Components. Generació del diccionari de dades. Exemples.
  
Tema 11. Llenguatges de consulta. Conceptes generals. Relació amb el tipus de base de dades.
  
Tema 12. Anàlisi de dades. Model semàntic. Model entitat-relació. Model semàntic general. Model funcional de dades.
  
Tema 13. Bases de dades relacionals. Estructures. Restriccions. Operadors. Dependències funcionals i formes normals.
  
Tema 14. Gestió de bases de dades relacionals. Integritat. Concurrència. Protecció. Vistes. Seguretat. Diccionari de dades.
  
Tema 15. Llenguatge SQL: estructura. Sintaxi. Creació i modificació de taules. Manipulació i consultes de dades.
  
Tema 16. Informàtica documental. Requisits del tractament documental. Camps d'aplicació. Diferències fonamentals entre BD documentals i BD relacionals.
  
Tema 17. Bases de dades documentals. Característiques generals. Requisits del tractament documental. Llenguatges de definició de dades. Llenguatges d'interrogació. Mètodes d'indexació. Tesaurus.
  
Tema 18. Sistemes operatius Windows: instal·lació, configuració i maneig del sistema operatiu. Impressió. Maneig d'arxius. Còpies de seguretat. Treball en xàrcia. Compartició de recursos informàtics.
  
Tema 19. Processador de text Word: creació i edició de documents. Impressió de documents. Edició i inserció d'elements. Formats especials. Creació i edició de documents avançats. Vinculació i relació amb bases de dades.
  
Tema 20. Full de càlcul Excel: maneig del full de càlcul. Creació de gràfics. Maneig de llistes. Filtres. Vinculació i relació amb bases de dades.
  
Tema 21. Gestor de bases de dades Access: taules, consultes, formularis, informes, macros. Importació i exportació de dades.
  
Tema 22. Sistemes operatius UNIX: manipulació d'arxius i directoris. Tipus d'arxius. Enllaços. Estructura jeràrquica d'arxius. Permisos d'arxius. Comandaments del sistema més freqüents. Còpies de seguretat.
  
Tema 23. Sistemes operatius Windows NT Server: administració d'usuaris. Administració de recursos. Còpies de seguretat.
  
Tema 24. Bases de dades Informix (I): Disseny de bases de dades. Manipulació de bases de dades. Creació i manipulació de taules. Consultes a la base de dades.
  
Tema 25. Bases de dades Informix (II): còpies de seguretat. Importació i exportació de dades. Procediments emmagatzemats i Triggers. Definició d'usuaris. Permisos d'usuaris. Rols.
  
Tema 26. Programació Visual Basic. Programació VBA (Visual Basic for Aplications). Definició de projectes. Formularis i controls. Objectes d'accés a dades. Model d'esdeveniments. Programació multiusuari. Ús de transaccions.
  
Tema 27. Model client-servidor. Programació client-servidor. Connectivitat client-servidor via ODBC. Configuració d'ODBC. Accés a bases de dades via ODBC.
  
Tema 28. La xàrcia Internet: concepte, àmbit i estructura. impacte en la societat actual. Seguretat.
  
Tema 29. Concepte de servidor de noms en Internet. Correu electrònic. Eiens de recerca en Internet. Navegadors. Cercadors d'informació.
  
Tema 30. Creació de pàgines web: llenguatge HTML. Programació ASPE.
  
Cosa que es publica íntegrament en el BOP, DOGV i al tauler d'edictes de la corporació, per a general coneixement dels interessats, així com un extracte d'este en el BOE. Tot això en compliment del que disposen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.